પીપાવાવથી મહુવા આવવા અને જવાનો અમારો રોજીંદો ઉપક્રમ ઘણી રચનાત્મક પ્રવૃત્તિઓ અને શોખ પોષવાની સગવડ છે. પોતાને ગમતુ સંગીત સાંભળતા મહત્તમ મિત્રો ઉપરાંત મારી જેમ કોઇક પુસ્તક વાંચતા અને ક્યારેક આવી રચનાઓ કરતા જોવા મળે. પહેલા અધ્યારૂ નું જગત અને હવે અક્ષરનાદની બધી કૃતિઓ વિશે વાંચન અને વિચારો આ બસ યાત્રાની ઉપજ છે. મિત્ર જીગ્નેશ ચાવડાને આવી જ એક બસ યાત્રા દરમ્યાન કવિતા લખવાનું કામ આગળ ધપાવવાના આપેલા આમંત્રણને તેમણે સહર્ષ સ્વીકાર્યું અને એ રચનાત્મક કાર્ય ફરી શરૂ કર્યું તે ખૂબ આનંદની વાત છે. આ માટે તેમનો ખૂબ આભાર.